CELEX: E2008C0300
Language: da
Date: 2008-05-21 00:00:00
Title: EFTA-Tilsynsmyndighedens beslutning nr. 300/08/KOL af 21. maj 2008 om godkendelse af den beredskabsplan, der er forelagt af Norge

25.9.2008   
            
            
               DA
            
            
               Den Europæiske Unions Tidende
            
            
               L 257/18
            
         EFTA-TILSYNSMYNDIGHEDENS BESLUTNING
   
   
      Nr. 300/08/KOL
   af 21. maj 2008
   om godkendelse af den beredskabsplan, der er forelagt af Norge
   EFTA-TILSYNSMYNDIGHEDEN HAR —
   UNDER HENVISNING til aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 109 og protokol 1 hertil
   UNDER HENVISNING til aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1 hertil,
   UNDER HENVISNING til den retsakt, der er omhandlet i punkt 3.1.5a, i kapitel I, i bilag I til EØS-aftalen,
   
      Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF
   
   og ud fra følgende betragtninger:
   Norge har i overensstemmelse med artikel 62, stk. 1, i Rådets direktiv 2005/94/EF udarbejdet en beredskabsplan med angivelse af, hvilke nationale foranstaltninger der skal iværksættes i tilfælde af et udbrud af aviær influenza.
   Den 29. oktober 2007 og i overensstemmelse med artikel 62, stk. 1, i Rådets direktiv 2005/94/EF forelagde Norge EFTA-Tilsynsmyndigheden, i det følgende benævnt »tilsynsmyndigheden«, sin beredskabsplan for aviær influenza til godkendelse (sag nr. 449330).
   Tilsynsmyndigheden fik forelagt en engelsk oversættelse af den norske beredskabsplan for aviær influenza den 31. marts 2008 (sag nr. 47610).
   Tilsynsmyndigheden har i tæt samarbejde med Kommissionen for De Europæiske Fællesskaber gennemgået Norges beredskabsplan for aviær influenza.
   Gennemgangen viser, at den plan, Norge har forelagt, opfylder de minimumskriterier for nationale beredskabsplaner for aviær influenza, der er fastlagt i bilag X til Rådets direktiv 2005/94/EF, og den bør derfor godkendes.
   Tilsynsmyndigheden har ved sin beslutning 270/08/KOL henvist sagen til EFTA-Veterinærkomitéen, der bistår tilsynsmyndigheden.
   Foranstaltningerne i denne beslutning er i overensstemmelse med udtalelsen fra EFTA-Veterinærkomitéen, der bistår EFTA-Tilsynsmyndigheden —
   VEDTAGET FØLGENDE BESLUTNING:
   
               1)
            
            
               Beredskabsplanen for aviær influenza, som er forelagt af Norge, godkendes herved.
            
         
               2)
            
            
               Denne beslutning træder i kraft den 21. maj 2008.
            
         
               3)
            
            
               Denne beslutning er rettet til Norge.
            
         
               4)
            
            
               Kun den engelske udgave af denne beslutning er autentisk.
            
         
      Udfærdiget i Bruxelles, den 21. maj 2008.
      
         
            På EFTA-Tilsynsmyndighedens vegne
         
         Per SANDERUD
         
         
            Formand
         
         Kristján Andri STEFÁNSSON
         
         
            Medlem af kollegiet